**Отговори на въпросите на Framatome относно Покана за пазарна консултация № 51147 „Доставка на нови абсорбционни охладителни машини“**

**Въпрос:** Какви са изискванията по отношение на специфичната за проекта документация (напр. документация за предварително одобрение, производствена документация, ...)?

**Отговор**: В документацията за стартиране на обществената поръчка, подробно ще бъдат описани изискванията към специфичната за проекта документация

**Въпрос:** Има ли специални изисквания, по отношение на ядрената индустрия, към хладилните машини, като например:

* + клас на безопасност (абсорбционни охладители за експлоатация или охладители за осигуряване на работата на системи, свързани с безопасността)
	+ клас по качество (произтичащи изисквания към системата за управление на качеството)
	+ изисквания за квалификация (напр. сеизмични изисквания, условия на околната среда, ...),
	+ изисквания към електрическо оборудване и оборудване за СКУ (напр. за шкафове, датчици, софтуер...)?

**Отговор**: Обект на проектирането са абсорбционни охладителни машини от състава на системи за нормална експлоатация, несвързани с безопасността и с осигурена сеизмоустойчивост съгласно действащите норми за граждански и промишлени обекти по системата Еврокод. Националният сеизмичен код да бъде приложен, като се използват сеизмичните характеристики за ниво ПЗ (максимално ускорение, етажни спектри на реагиране) за мястото на монтиране в АЕЦ „Козлодуй”.

Предвидените за замяна абсорбционни машини са монтирани в производствени сгради МЗ на 5 и 6 блок, отнасящи се към категория Ф5В по пожарна опасност и с определена за електрическите уредби и инсталации втора група "Повишена пожарна опасност" от клас П-IIа съгласно Наредба № Із–1971 от 2009г. за строително-технически правила и норми за осигуряване на безопасност при пожар.

Произведената охладена вода от абсорбционните охладителни машини се използва от системита за кондиционеране на въздуха, които са предназначени да поддържат температурата на въздуха в помещения с разположено отговорно електронно оборудване, както и промишлени помещения  разположени в надзиравана и контролирана зона, хермо зона на 5 и 6 ЕБ, както и помещения разположени в 5,6 МЗ (машинна зала). Абсорбционните машини са определящи за поддържане на температурния режим при работа в летен режим на приточните вентилационни системи.

В документацията за стартиране на обществената поръчка, подробно ще бъдат описани изискванията към електрическо оборудване и оборудване за СКУ.

**Въпрос:** Изисквания към механичното оборудване (напр. за клапани, топлообменници,...)

**Отговор**: Няма специфични изисквания, към механичното оборудване

**Въпрос:** Какво ниво на инженерингова работа се очаква?

**Отговор**: Дейностите, включени в обема на техническото задание включват: Проектиране, доставка, демонтаж, монтаж и въвеждане в експлоатация на 4 броя абсорбционни охладителни машини с работен флуид на база LiBr "lithium bromide"

**Въпрос:** Цялостен монтаж и услуги, свързани с въвеждане в експлоатация или само надзорни дейности?

**Отговор**: Новите абсорбционни охладителни машини, трябва да бъдат доставени от производител, който има оторизиран сервиз и обучен персонал за поддръжката им на територията на Република България и/или ЕС, което да бъде доказано с документи.